 एह् दिक्खना रोचक होग जे पाकिस्तान दे राश्ट्रपति आसिफ ज़रदारी अपने पास्सेआ गै खड़े कीते गेदे बखेड़े शा अपने आप गी कि’यां छड़काई पांदे न।  कश्मीरी मिलिटेंटें दी बराबरी आतंकवादियें कन्नै करने आस्तै कीती गेदी अपनी टिप्पणी दे कारण देश भर च उंदे प्रति नराजगी ऐ।  संयुक्त राश्ट्र महासभा दे सलाना सम्मेलन दे सिलसिले च अमरीका च ज़रदारी दा हाल दी गै यात्रा दे बारे च पाकिस्तानी मीडिया च विस्तृत जानकारी दे मुद्देनजर एह् गल्ल स्पश्ट ऐ जे उ’नें कश्मीर सरबंधी टिप्पणी उप्पर स्पश्टीकरण देने कोला मता एह्‌दा कारण दस्सना होग।  उंदे इस ब्यान, जे भारत पाकिस्तान आस्तै कदें बी खतरा नेईं ऐ, उप्पर पाकिस्तान दे राजनीतिक स्पेकट्रम च आलोचना शुरू होई गेई ऐ।  उंदी पैह्‌ली विदेश यात्रा दे शुरू च अमरीका दे राश्ट्रपति दी साराह पालिन कन्नै रोचक मलाटी करी जरदारी दे आचरण दे बारे च बनी मजेदार क्हानियां अजैं बी पाकिस्तान दे धार्मक समाज च बक्ख विचारें गी भड़का दियां न।  लगदा ऐ जे ज़रदारी ने पाकिस्तान, जित्थै राजनीति उप्पर पैदा करने आह्‌लें साम्प्रदायिक रंग च सराबोर न, च अपने दोस्तें ते बरोधियें गी नराज करी दित्ता ऐ।  उंदी भारत खासकरी कश्मीर सरबंधी टिप्पणियें उंदे अपने गै खेमे च बी परेशानी पैदा करी दित्ती ऐ।  उंदे आलोचकें दे शक्क दूर करी सकने दे बगैरा गै उंदे वफादारें पास्सेआ पेश कीते जा दे रक्षात्मक स्पश्टीकरणें थमां उंदी परेशानी साफ झलकदी ऐ।  कोई मते चिर पैह्‌ले दी गल्ल नेईं ऐ जिसलै कार्यभार संभालने दे पैह्‌ले ध्याड़े गै ज़रदारी ने इक म्हीनें दी समें अवधि दे अंदर कश्मीर उप्पर कोई खुश खबरी औने दा अश्‍वासन दोआया हा।  ओह् समें अवधि हुन खत्म होने आह्‌ली ऐ।  उ’नें एह् नेईं दस्सेआ हा असल च एह् केह्‌ड़ी खुश खबरी होग जेह्‌दे कारण उंदी रहस्यमयी घोशना उप्पर हर चाल्ली दियां व्याख्यां पेश कीतियां जा दियां न। 